पाएं अपने शहर की ताज़ा ख़बरें और फ्री ई-पेपरडाउनलोड करें
मोरबी से नकली रेमडेसिविर इंजेक्शन के साथ पकड़े गए आरोपी कौशल वोहरा के पास से जयदेव सिंह झाला ने लिए 200 इंजेक्शन दाहोद, गोधरा और वडोदरा सहित प्रदेश के विभिन्न जिलों में बेचा हैं। शुरुआत में पकड़े गए आरोपी झाला ने बताया था कि उसने बहुत ही कम इंजेक्शन बेचे हैं, लेकिन अब दिन प्रतिदिन इंजेक्शन की संख्या बढ़ाते जा रही हैं। पूछताछ के दौरान सूरत के आरोपी जयदेव सिंह वेलुभा झाला का नाम खुलते ही उसे क्राइम ब्रांच ने गिरफ्तार कर लिया और उसके पास से 8 नकली इंजेक्शन बरामद किए।
पहले जयदेव सिंह ने बताया कि उसने बहुत ही कम इंजेक्शन बेचे है फिर उसने 134 इंजेक्शन देने की बात कहीं और अब 200 इंजेक्शन वडोदरा, गोधरा और दाहोद में बेचने की बात कबूल की हैं। क्राइम ब्रांच के एसीपी आरआर सर्विया ने बताया कि अगर इस इंजेक्शन से किसी की जान गई होगी तो आरोपियों के खिलाफ धाराएं बढ़ाई जाएंगी। इंजेक्शन का असर हुआ हो या ना हुआ हो मौत हुई हो तो भी धाराएं बढ़ाई जाएंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn